
วิสัยทัศน์
  มุ่งมั่นผลิตและพัฒนากำลังคนตามมาตรฐานอาชีวศึกษา ก้าวทันเทคโนโลยี มีคุณธรรม ยึดหลักปรัชญาของเศรษฐกิจพอเพียง
ปรัชญา
มีคุณธรรม นำวิชาการ ก้าวทันเทคโนโลยีและสังคม
เอกลักษณ์
ทักษะเด่น เน้นคุณธรรม สัมพันธ์ชุมชน
อัตลักษณ์

ฝีมือดี มีคุณธรรม เปี่ยมล้ำบริการ
พันธกิจ
1. ผลิตและพัฒนาผู้เรียนให้มีคุณภาพและได้มาตรฐานต่อความต้องการของประเทศ
2. พัฒนานวัตกรรมเทคโนโลยี และสร้างองค์ความรู้ในการจัดการอาชีวศึกษาและพัฒนาวิชาชีพ
3. ส่งเสริมและพัฒนาครูและบุคลากรให้มีศักยภาพสู่การเป็นบุคลากรอาชีวศึกษาสมรรถนะสูง
4. พัฒนาระบบบริหารจัดการของสถานศึกษาตามหลักธรรมาภิบาลอย่างต่อเนื่องด้วยระบบเทคโนโลยีดิจิทัล 
5. สร้างและขยายภาคีเครือข่ายความร่วมมือและยกระดับคุณภาพการบริการวิชาชีพแก่บุคลากร ชุมชน และองค์กรภายนอก
ยุทธศาสตร์ 

1. การจัดการอาชีวศึกษาเพื่อความมั่นคงของสังคมและประเทศ
กลยุทธ์ที่ 1 พัฒนาหลักสูตรอาชีวศึกษาให้ตรงตามความต้องการในการพัฒนาประเทศ
กลยุทธ์ที่ 2 ส่งเสริมให้มีการจัดการเรียนการสอนโดยบูรณาการหลักสูตรให้สอดคล้องกับความเปลี่ยนแปลงของเศรษฐกิจ สังคมและวัฒนธรรม
2. การผลิตและพัฒนากำลังคนด้านการอาชีวศึกษาเพื่อสร้างขีดความสามารถตามมาตรฐานสากล
กลยุทธ์ที่ 1 ผลิตและพัฒนากำลังคนอาชีวศึกษาให้มีคุณลักษณะที่พึงประสงค์และมีสมรรถนะด้านวิชาชีพที่ตรงตามความต้องการของสถานประกอบการ
กลยุทธ์ที่ 2 ส่งเสริมและสนับสนุนให้มีการวิจัย สิ่งประดิษฐ์ นวัตกรรม เทคโนโลยี และการเป็นผู้ประกอบการ
3. การพัฒนาศักยภาพครูและบุคลากรการอาชีวศึกษาให้มีสมรรถนะสูง
กลยุทธ์ที่ 1 พัฒนากำลังคนด้านอาชีวศึกษาให้มีคุณลักษณะที่พึงประสงค์ และสมรรถนะความเป็นเลิศด้านวิชาชีพสอดคล้องกับความต้องการในการพัฒนาผู้เรียน
กลยุทธ์ที่ 2 ส่งเสริมและสนับสนุนให้ครูและบุคลากรทางการศึกษามีความเชี่ยวชาญทางเทคนิคและเทคโนโลยีใหม่
กลยุทธ์ที่ 3 สร้างและพัฒนาเครือข่ายความร่วมมือเพื่อเพิ่มศักยภาพกำลังคนด้านอาชีวศึกษา 
4. การเพิ่มประสิทธิภาพระบบการบริหารจัดการสถานศึกษาแนวใหม่
กลยุทธ์ที่ 1 พัฒนาการบริหารจัดการสถานศึกษาแนวใหม่ภายใต้หลักธรรมาภิบาล
กลยุทธ์ที่ 2 พัฒนาเทคโนโลยีดิจิทัลเพื่อการบริหารจัดการในสถานศึกษา
กลยุทธ์ที่ 3 พัฒนาบริการงบประมาณและจัดการทรัพยากรในสถานศึกษาอย่างมีประสิทธิภาพ
5. การพัฒนาเครือข่ายความร่วมมือทุกภาคส่วน ให้มีส่วนรวมในการจัดการศึกษาด้านวิชาชีพ เพิ่มความเชื่อมั่นของสังคม
กลยุทธ์ที่ 1 ขยายความร่วมมือทุกภาคส่วนให้มีส่วนร่วมในการจัดการศึกษาและพัฒนาชุมชน
